LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2007 M. GRUODŽIO 12 D. ĮSAKYMO Nr. 3D-549 „DĖL VIETOS PLĖTROS STRATEGIJŲ, ĮGYVENDINAMŲ PAGAL LIETUVOS KAIMO PLĖTROS 2007–2013 METŲ PROGRAMOS KRYPTIES „LEADER METODO ĮGYVENDINIMAS“ PRIEMONĘ „VIETOS PLĖTROS STRATEGIJŲ ĮGYVENDINIMAS“, ATRANKOS TAISYKLIŲ PATVIRTINIMO“ PAKEITIMO

2010 m. balandžio 20 d. Nr. 3D-363

Vilnius

P a k e i č i u Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisykles, patvirtintas Lietuvos Respublikos žemės ūkio ministro 2007 m. gruodžio 12 d. įsakymu Nr. 3D-549 „Dėl vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisyklių patvirtinimo“ (Žin., 2007, Nr. 132-5388) ir papildau šiuo 14.21 punktu:

„14.21. pagal KPP krypties „LEADER metodo įgyvendinimas“ priemonę „Vietos plėtros strategijų įgyvendinimas“ – išlaidos tarptautinių projektų, įgyvendinamų pagal KPP krypties „LEADER metodo įgyvendinimas“ priemonę „Teritorinis ir tarptautinis bendradarbiavimas“, ikiprojektinei veiklai (toliau – ikiprojektinė veikla) finansuoti. Vienos VVG ikiprojektinei veiklai gali būti skirta ne daugiau kaip 10 000 Lt (įskaitant PVM). Šios lėšos gali būti naudojamos tik tarptautinių projektų ikiprojektinei veiklai, t. y. užsienio šalių partnerių paieškai ir tarptautiniams projektams inicijuoti:

14.2.11. kelionių ir (arba) transporto nuomos išlaidos (kai ketinama inicijuoti naują tarptautinį projektą ir kai vykstama pas užsienio šalies partnerį);

14.2.21. nakvynės išlaidos (kai ketinama inicijuoti naują tarptautinį projektą ir kai vykstama pas užsienio šalies partnerį);

14.2.31. komandiruotės išlaidos (kai ketinama inicijuoti naują tarptautinį projektą ir tik pagal darbo sutartį su VVG dirbantiems darbuotojams, vykstantiems pas užsienio partnerį);

14.2.41. ryšių ir pašto išlaidos;

14.2.51. vertinimo raštu ir (arba) žodžiu išlaidos;

14.2.61. konkretaus tarptautinio projekto galimybių studijos parengimo išlaidos;

14.2.71. konsultavimo paslaugų, konkrečiais tarptautinio projekto įgyvendinimo klausimais, pirkimo išlaidos;“.

Žemės ūkio ministras	Kazys Starkevičius